จากกระโจมไฟสู่การเดินเรือกรมเจ้าท่า ๑๕๐ ปีศรีสุริยวงศ์
ภาคภูมิ น้อยวัฒน์
เช้าตรู่ในวันที่ฝนพรำ คณะทัศนศึกษาจากมหาวิทยาลัยราชภัฏบ้านสมเด็จเจ้าพระยา นำโดยอาจารย์พลาดิศัย สิทธิธัญญกิจ อาจารย์สมปอง ดวงไสว และคณะสื่อมวลชนจากหลากหลายสาขา ได้เดินทางไปยังสำนักงานเจ้าท่าภูมิภาค 6 ที่จังหวัดสมุทรปราการ ก่อนลงเรือตรวจการณ์ของกรมเจ้าท่า เพื่อมุ่งหน้าไปยังบริเวณสันดอนปากแม่น้ำเจ้าพระยา เพื่อสำรวจและตามหา "ประภาคารแห่งแรกของประเทศไทย" แนวคิดการสร้างประภาคารเกิดขึ้นในสมัยพระบาทสมเด็จพระจอมเกล้าเจ้าอยู่หัว รัชกาลที่ 4 โดยปรากฏบันทึกในประชุมพงศาวดารว่า พระยาเทพประชุนได้รับคำสั่งให้สร้าง "เรือนตะเกียง" ที่หลังสันดอน เพื่อเป็นจุดสังเกตในการเดินเรือเข้าออกบริเวณปากแม่น้ำเจ้าพระยา สมเด็จเจ้าพระยาบรมมหาศรีสุริยวงศ์ (ช่วง บุนนาค) ผู้ดูแลการเดินเรือและการค้าระหว่างประเทศ ได้สืบสานแนวคิดนี้และเป็นผู้สร้างประภาคารขึ้นในสมัยรัชกาลที่ 5 โดยใช้ทุนทรัพย์ส่วนตัวและมอบให้เป็นสมบัติของชาติ ประภาคารนี้ได้รับการตั้งชื่อว่า "Regent Lighthouse" ที่มา : ภาคภูมิ น้อยวัฒน์. (2560). "จากกระโจมไฟสู่การเดินเรือกรมเจ้าท่า" ๑๕๐ ปีศรีสุริยวงศ์ . http://osotho.blogspot.com/2017/05/blog-post.html
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สมเด็จเจ้าพระยาบรมมหาศรีสุริยวงศ์ (ช่วง บุนนาค
ประภาคารแห่งแรกของไทย
การเดินเรือ -- ไทย -- ประวัติ